વાતાપીનાં ચાલુક્ય વંશમાં પુલકેશી દ્વિતીય સૌથી વધારે શક્તિશાળી અને પ્રસિદ્ધ થયો હતો. મંગલેશ અને પુલકેશીનાં ગૃહકલહનાં અવસર પર ચાલુક્ય વંશની શક્તિ બહુજ ક્ષીણ થઇ ગઈ હતી ….. અને કીર્તિવર્મા પ્રથમ દ્વારા વિજિત અનેક પ્રદેશો ફરીથી સ્વતંત્ર થઇ ગયાં હતાં, એટલું જ નહીં , અનેક અન્ય રાજાઓએ પણ ચાલુક્ય સમ્રાજ્ય પર આક્રમણ પ્રારંભ કરી દીધું હતું !!! આ દશામાં પુલકેશી દ્વિતીયે બહુજ ધીરતા અને શક્તિનો પરિચય આપ્યો. એમણે ન માત્ર વિદ્રોહી પ્રદેશો પર ફરીથી વિજય મેળવ્યો, અપિતુ અનેક નવાં પ્રદેશોમાં પણ વિજય હાંસલ કર્યો